Diari Oficial de la Generalitat Valenciana


Sumari del DOGV 5913, del 15-12-2008 (2008/13101)

Assumpte civil 000419/2007. Notificació de la sentència a Mario Hernán Naranjo Acosta.
--------------------------------------------------------------------------------------

### Dades del document

Número de DOGV
:   5913

Data del DOGV
:   15-12-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/13169


Data del document
:   11-11-2008

Organisme emissor
:   Jutjat de Primera Instància Número 6 de Dénia

Tipus de document
:   Edicte

Descriptors 

:   * sistema judicial

Assumpte civil 000419/2007. Notificació de la sentència a Mario Hernán Naranjo Acosta. [2008/13039]  
Procediment: assumpte civil 000419/2007  
Judici: mesures fills extramatrimonials contenciós 000419/2007  
Part demandant: Luz Andrea Ortiz Jiménez.  
Part demandada: Mario Hernán Naranjo Acosta.  
En el judici referenciat, s'ha dictat la sentència que té l'encapçalament i la dispositiva que són del tenor literal següent:  
«Sentència número 163/2008.  
Dénia, 10 de novembre de 2008  
M.ª Isabel Llambés Sánchez, jutgessa del Jutjat de Primera Instància i Instrucció número 6 de Dénia i partit judicial, ha vist estes actuacions de judici verbal registrat amb el número 419/2007, sobre adopció de mesures destinades a regular una unió de fet.  
Dispositiva  
S'acorda l'adopció de les mesures definitives següents:  
1. Respecte de la filla comuna, Daniela, romandrà sotmesa a la pàtria potestad d'ambdós litigants, i quedarà sota la guàrdia i custòdia de la mare, Luz Andrea Ortiz Jiménez, i s'establix a favor del pare, un règim de visites en virtut del qual, este podrá tindre a la menor en la seua companyia, en defecte d'altre acord entre els progenitors litigants, els caps de setmana alterns, des de les 11.00 hores del matí i fins a les 14.00 hores, tant el dissabte com el diumenge, és a dir, tres horas cada dia. S'indica que el compliment d'este règim de visites es realitzarà a través del punt de trobada de Benissa.  
2. Es fixa en 300 euros mensuals la quantitat que haurà de satisfer Mario Hernán Naranjo Acosta, en concepte d'aliments a favor de la seua filla menor, suma dinerària a pagar anticipadament dins dels cinc primers dies de cada mes, en el compte corrent assenyalat a l'efecte i l'import del qual s'haurà de revisar anualment a tenor de les variacions que experimente l'IPC que per al conjunt nacional assenyale l'INE o organisme que legalment el substituïsca. Les despeses extraordinàries del menor seran satisfetes per meitat entre ambdós progenitors, amb l'acreditació prèvia documental per part de qui els haguera satisfet.  
3. S'atribuïx a la mare, Luz Andrea Ortiz Jiménez, l'ús i gaudi del domicili familiar, situat a l'avinguda de la Diputació número 42, edifici Milenium, baix K, de la localitat de Calp.  
4. El senyor Acosta haurà de pagar la meitat de la quota mensual d'amortització del préstec hipotecari que grava l'habitatge familiar anteriorment descrit.  
Estes mesures podran ser modificades quan s'alteren substancialment les circumstàncies.  
Notifiqueu esta resolució a les parts, i feu-los saber que esta no és ferma, i que contra esta es pot interposar recurs d'apel·lació en el termini de cinc dies davant l'Audiència Provincial.  
Esta és la meua sentència, de la qual es durà testimoniança a les actuacions corresponents, i l'original quedarà en el llibre de sentències, que pronuncie, mane i firme.»  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació d'este edicte en el Diari Oficial de la Comunitat Valenciana per a dur efecte la diligència de notificació a Mario Hernán Naranjo.  
Dénia, 11 de novembre de 2008.- El secretari judicial: Lino López Gisbert.